মুন্সীগঞ্জের সিরাজদিখানে মঙ্গলবার রাত ২টায় বাবুল স্বর্ণ শিল্পালয়ে দুধর্ষ ডাকাতির ঘটনা ঘটে। উপজেলার বালুচর বাজারের খগেন রাজবংশির ছেলে বাবুল রাজবংশির স্বর্ণের দোকানে ডাকাতরা সিন্দুক ভেঙ্গে ২ লক্ষাধিক টাকার স্বর্ণলঙ্কারসহ নগদ টাকা লুটে নেয়। এ সময় ডাকাতরা বাজারের পাহাড়াদারদের বেঁধে রেখে আরো কযেকটি দোকানে তালাভেঙ্গে ডাকাতির চেষ্টা করে। এলাকাবাসী টের পেয়ে মাইকে খবর প্রচার করলে ডাকাতরা পালিয়ে যায়। খবর পেয়ে রাত ৩ টায় সিরাজদিখান থানার পুলিশের একটিদল ঘটনাস্থলে যায়। তবে কোন ডাকাতকে আটক করতে পারেনি।